-Profesor: Nandika bácsi - nea Năndică

-Fondul muzical: Marşul Huniade (de nea Oarece)



-Fondul forestier lexical de bază:



„vânzător ţărăneasc"-"botos néni"=tanti de la magazin



-Masa (critică a) vocabularului:

„Vă rog să daţi jos steagul secuiesc de acolo"-"Kérek szépen egy pofot"-Vă rog frumos să-mi daţi o palmă

Acum, poate că nu ţi-a picat bine poanta. Sau, din contră, ai gustat-o.Fie că te pregăteşti să dai palma cerută, sau să aplauzi , eu am o propunere.



Hai să luăm o gură de aer. Apoi o îmbucătură de pâine secuiască. Pentru asta, după ani de lecturi despre problema-legenda pâinii şi după discuţii cu două românce care au stat ani de zile în secuime, îţi ofer următorul

Mic ghid de supravieţuire în brutăriile secuieşti



Foto: Bertalan Voros



1.Uită lecţia de maghiară de mai sus. Nu şi bunele maniere

2. Gândeşte pozitiv. Ce-i aia "Nu poţi să cumperi pâine în Secuime"? Dacă vrei, poţi!



3. Lasă acasă prejudecăţile. Odată cu pâinea.



4. Dacă nu poţi respecta punctele 1, 2 şi 3, probabil că



A. ai urmat Şcoala de Bune Manele



B. gândeşti mai negativ ca mine când îmi văd chelia-n oglindă



C. eşti un român verde. Mai verde decât era Corneliu Zelea Codreanu. Când fuma.



Dacă te recunoşti în oricare dintre cele trei puncte, nu eşti ok. Ci foarte ok. Doar vezi să ai în bagaj cât mai multă French Toast. De la Vel Pitar.

5. Din discuţiile cu cineva care a folosit 10 ani de zile româna să cumpere pâine, aplicarea lui 1, 2 şi 3 ar fi suficientă să te ghiftuieşti cu mult râvnitul produs secuiesc. Totuşi, dacă nu corespunzi semnalmentelor de la 4 şi tot n-ai primit pâine:



5.1. continuă să vorbeşti. Tot româneşte, dar mai rar. Mi s-a întamplat şi mie să nu primesc ce ceream. Vorbisem mai repede ca reclama la medicamente (detalii, într-un articol viitor).

5.2. Dacă ai nimerit într-un sat uitat de lume şi/sau la o tanti care aude prima oară alăturarea de sunete p, â, i, n, e, foloseşte limbajul semnelor. Arată ce vrei să cumperi.



În ţara mea? Da, în ţara noastră. Câtă vreme la şcoală secuii învaţă mai curând ce a băut Lăpuşneanu, decât ce mănâncă Popescu.



6.Ai încercat şi 5 şi tot „Nem tudom"? Ai nimerit unde nici secuii nu cumpără. Nici măcar când se-mbată!

Ai două opţiuni



Unu: Cumperi din altă parte şi o laşi pe proasta aia tanti de la magazin să dea faliment.



Doi: Cumperi din altă parte şi o laşi pe tanti de la magazin să dea faliment. Dar nu înainte de-ai ura, în cel mai secuiesc mod posibil (0'25"), anyád picsája szájadra van csinálva!







Altfel spus, de n-are pâine, măcar carne să aibă!